Herre Jesus, vi er her


Note
I følge Den Danske Salmebog Online har teksten følgende historie: Tobias Clausnitzer 1663, anonym dansk oversættelse 1740, N.F.S. Grundtvig 1837, B.S. Ingemann 1854 og anonym bearbejdelse 1947.Melodien er af Johann Rudolph Ahle 1664
Disse salmer bruger den samme melodi: 
Jesus lever, Graven brast
Jesus, som iblandt os står
Søndag er vor Herres dag
Beder, og I skulle få 
Lover Herren! Han er nær

Teksten
<poem>
Herre Jesus, vi er her
i dit hus dit ord at høre;
vær du selv i Ånden nær,
dan vort hjerte og vort øre,
at vi må i sjæl og sinde
lukke dig og Himlen inde!

Vor forstand i mørkets bånd
kan jo ikke sandhed kende,
uden din den gode Ånd
vil sit lys i os optænde;
godt at tænke, tale, gøre,
dertil må din Ånd os føre.

O du herlighedens glans,
lys af lys, Guds hjertes tale,
træng dig gennem sind og sans,
væk os af al tungheds dvale!
Bøn og sang lad liflig klinge,
ordet frugt mangfoldig bringe!

B.S. Ingemann forfatter
N.F.S. Grundtvig forfatter
Salmer
Johann Rudolph Ahle komponist